sagorsarker/bangla-wikipedia huggingface dataset:
গাস কেম্পিস

গুস্তাভ অ্যাডল্ফ কেম্পিস (; জন্ম: ৪ আগস্ট, ১৮৬৫ - মৃত্যু: ১৯ মে, ১৮৯০) কেপ উপনিবেশের পোর্ট এলিজাবেথ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সময়কালে সংক্ষিপ্তকালের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেছেন গাস কেম্পিস। দলে তিনি মূলতঃ বামহাতি মিডিয়াম পেস বোলার হিসেবে খেলতেন।
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ লাভ করেছিলেন গাস কেম্পিস। ১২ মার্চ, ১৮৮৯ তারিখে সফরকারী ইংল্যান্ডের বিপক্ষে দক্ষিণ আফ্রিকার উদ্বোধনী টেস্টে অভিষেক ঘটে তার।
বামহাতি মিডিয়াম পেস বোলিং করতেন গাস কেম্পিস। পিচের উভয়দিকেই বলকে নিশানা বরাবর নিখুঁতভাবে নিয়ন্ত্রণের মাধ্যমে বোলিং কার্য সম্পাদন করতেন তিনি। ১৮৮৮-৮৯ মৌসুমে আর. জি. ওয়ারটনের নেতৃত্বাধীন সফরকারী ইংরেজ একাদশের বিপক্ষে প্রথম-শ্রেণীবিহীন তিনটি খেলায় অংশগ্রহণ করে ১৩ উইকেট দখল করেন। এর স্বীকৃতিস্বরূপ পোর্ট এলিজাবেথে অনুষ্ঠিত উভয় দেশের মধ্যকার প্রথম টেস্টে খেলার জন্য মনোনয়ন লাভে সক্ষম হন। তবে ব্যাট হাতে নিদারুণভাবে ব্যর্থ হন। কিন্তু, বল হাতে ৩/৫৩ ও ১/২৩ পেলেও সফরকারী ইংল্যান্ড দল স্বাচ্ছন্দ্যে ৮ উইকেটের ব্যবধানে জয় তুলে নেয়।
পরের মৌসুমে নাটালের পক্ষে ঘরোয়া প্রথম-শ্রেণীর দক্ষিণ আফ্রিকান ক্রিকেটে অংশগ্রহণ করেন। ১২.৪২ গড়ে ৪১ উইকেট পান তিনি। মাত্র পাঁচটি খেলায় অংশগ্রহণের মাধ্যমে এ সাফল্য পান তিনি। তন্মধ্যে, চারবার ইনিংসে পাঁচ-উইকেট দখল করেন। দুইবার খেলায় ১০-উইকেট পান। পোর্ট এলিজাবেথের বিপক্ষে ৭/৩৫ ও ৪/২৯; কিম্বার্লীর বিপক্ষে ৭/৪৪; ওয়েস্টার্ন প্রভিন্সের বিপক্ষে ৭/৩৩ ও ৩/৭৬ এবং কেপ টাউন ক্লাবসের বিপক্ষে ৫/২০ বোলিং পরিসংখ্যান দাঁড় করিয়েছিলেন। এরফলে, খুব সহজেই ঐ মৌসুমের সফলতম বোলারের মর্যাদা লাভ করতে সক্ষম হন।
১৮৮৯-৯০ মৌসুম শেষ হবার স্বল্প কয়েকদিন পরই ১৯ মে, ১৮৯০ তারিখে মাত্র ২৪ বছর বয়সে পর্তুগীজ মোজাম্বিকের চিলোন আইল্যান্ড এলাকায় গাস কেম্পিসের দেহাবসান ঘটে। তার মৃত্যুর তারিখ রেকর্ডবিহীন অবস্থায় ছিল ও উইজডেন ক্রিকেটার্স অ্যালমেনাকে গাস কেম্পিসের মৃত্যুর বিষয়ে কোন সংবাদ প্রকাশ করেনি।
তার ভাই জর্জ কেম্পিস ১৮৯৪ সালে দক্ষিণ আফ্রিকা দলের সাথে ইংল্যান্ড গমন করেছিলেন।
লিওনেল হেজেস

লিওনেল পেজেট হেজেস (; জন্ম: ১৩ জুলাই, ১৯০০ - মৃত্যু: ১২ জানুয়ারি, ১৯৩৩) লন্ডনের স্ট্রিদাম এলাকায় জন্মগ্রহণকারী বিখ্যাত ও শৌখিন প্রথম-শ্রেণীর ইংরেজ ক্রিকেট তারকা ছিলেন। কেন্ট ও গ্লুচেস্টারশায়ার ক্রিকেট দলের পক্ষে ইংরেজ প্রথম-শ্রেণীর কাউন্টি ক্রিকেটে অংশগ্রহণ করেছিলেন তিনি। এছাড়াও, অক্সফোর্ড বিশ্ববিদ্যালয়ের পক্ষে খেলেছিলেন তিনি। দলে মূলতঃ ডানহাতি ব্যাটসম্যান হিসেবে খেলতেন লিওনেল হেজেস।
কেন্টের টনব্রিজ স্কুলে ছাত্র ছিলেন লিওনেল হেজেস। ১৯১৬ থেকে ১৯১৯ সময়কালে বিদ্যালয় দলের শীর্ষস্থানীয় খেলোয়াড় ছিলেন। ফলশ্রুতিতে, উইজডেন কর্তৃক ১৯১৯ সালের বর্ষসেরা ক্রিকেটারের সম্মাননা লাভ করেছিলেন তিনি। বিদ্যালয়ের প্রতিভাধর ব্যাটসম্যানের মর্যাদা লাভ করেছিলেন। তন্মধ্যে, চূড়ান্ত বর্ষে থাকাকালে দলের অধিনায়কের দায়িত্ব পালন করেন।
প্রথম-বিশ্বযুদ্ধের কারণে প্রথম-শ্রেণীর ক্রিকেট অনুষ্ঠিত হয়নি। ফলশ্রুতিতে, পরের বছর উইজডেন কর্তৃপক্ষ ১৯১৯ সালের সংস্করণের জন্যে নিয়মিতভাবে বর্ষসেরা পাঁচ ক্রিকেটার নির্বাচনে লিওনেল হেজেসসহ আরও চারজন সরকারী বিদ্যালয়ের ছাত্রকে বর্ষসেরা ক্রিকেটারের সম্মাননা প্রদানের জন্য মনোনীত করেছিল। ১৯১৮ সালে টনব্রিজের পক্ষে ৬৩২ রান তুলে তিনি এ স্বীকৃতি পান।
জুলাই, ১৯১৯ সালে কেন্টের পক্ষে প্রথম-শ্রেণীর ক্রিকেটে অভিষেক ঘটে লিওনেল হেজেসের। মেইডস্টোনে মিডলসেক্সের বিপক্ষে খেলেছিলেন তিনি। বিদ্যালয় জীবন শেষে অক্সফোর্ডের ট্রিনিটি কলেজে ভর্তি হন। ঐ বছর শেষে ১৯২০ সালে ফ্রেশম্যান হিসেবে ক্রিকেটে ব্লু লাভ করেন। তিনটি বিশ্ববিদ্যালয়ের খেলায় অংশ নেন। বিশ্ববিদ্যালয় ক্রিকেট দলের পক্ষে ৩৫টি প্রথম-শ্রেণীর খেলায় অংশ নিয়েছিলেন লিওনেল হেজেস।
অক্সফোর্ডে থাকাকালেই কেন্টের পক্ষে খেলতে থাকেন। ১৯২১ সালে সেরা মৌসুম অতিবাহিত করেন লিওনেল হেজেস। ১,১৩৮ রান তুলেন তিনি। তবে, ১৯২০ সালে মেইডস্টোনে ইয়র্কশায়ারের বিপক্ষে ব্যক্তিগত সর্বোচ্চ ১৩০ রান সংগ্রহ করেছিলেন।
১৯১৯ থেকে ১৯২৪ সময়কালে কেন্টের পক্ষে ৫২টি খেলায় অংশগ্রহণ করেছিলেন। তবে, গ্লুচেস্টারশায়ারের চেল্টেনহাম কলেজে বিদ্যালয় শিক্ষকের চাকরি লাভের প্রেক্ষিতে তাকে কেন্ট ত্যাগ করতে হয়। ব্যতিক্রমধর্মী ফিল্ডার হিসেবেও তার সুনাম ছিল। সচরাচর কভার পয়েন্ট অঞ্চলে তিনি অবস্থান করতেন। তবে, প্রথম-শ্রেণীর খেলোয়াড়ী জীবনে তার ব্যাটিং তেমন সুবিধাজনক পর্যায়ের ছিল না।
১৯২৫ সালে একটিমাত্র প্রথম-শ্রেণীর খেলায় অংশ নেন। এ পর্যায়ে গ্লুচেস্টারশায়ারের পক্ষে খেলার জন্য মনোনীত হন। ১৯২৬ সালে নতুন কাউন্টি দলের পক্ষে অভিষক পর্ব সম্পন্ন হয়। গ্লুচেস্টারশায়ারের পক্ষে ৩০টি খেলায় অংশ নিয়েছিলেন। অধিকাংশই চেল্টেনহামের মাঠগুলোয় তার পদচারণ ছিল। কলেজের শিক্ষকের দায়িত্ব পালনকালে চেল্টেনহাম ক্রিকেট ক্লাবে খেলেন। ১৯২৫ সালে সহস্রাধিক রান সংগ্রহ করেন। এটিই ক্লাবের পক্ষে তার প্রথম অর্জন ছিল। ১৯২৬ মৌসুমে ক্লাবের অধিনায়ক মনোনীত হন।
আগস্ট, ১৯২৯ সালে সর্বশেষবারের মতো প্রথম-শ্রেণীর খেলায় অংশ নেন লিওনেল হেজেস। ঐ একই মৌসুম শেষে চেল্টেনহামের অধিনায়কের দায়িত্বভার হস্তান্তর করেন। ১৯৩০ ও ১৯৩১ সালে ক্লাব ক্রিকেটের খেলায় খুব কমই অংশ নিতেন। তবে, ১৯৩২ সাল থেকে চেল্টেনহামের পক্ষে নিয়মিতভাবে খেলতে থাকেন।
১৯২৪ সালের শরৎকাল থেকে মৃত্যু-পূর্ব পর্যন্ত চেল্টেনহাম কলেজে বিদ্যালয় শিক্ষকের পেশায় নিযুক্ত ছিলেন। পরিচ্ছন্ন শৌখিন মঞ্চনাটক অভিনেতা হিসেবে ভূমিকা রেখেছেন ও ব্যতিক্রমধর্মী ব্যক্তিত্ব হিসেবে জনপ্রিয় ছিলেন। ১৯৩১ সালে টেল ইংল্যান্ড নামীয় চলচ্চিত্রে অভিনয় করেছেন তিনি।
১২ জানুয়ারি, ১৯৩৩ তারিখে মাত্র ৩২ বছর বয়সে ইনফ্লুয়েঞ্জায় আক্রান্ত হয়ে গ্লুচেস্টারশায়ারের চেল্টেনহাম এলাকায় লিওনেল হেজেসের দেহাবসান ঘটে।
কাঞ্চন চৌধুরি ভট্টাচার্য

কাঞ্চন চৌধুরি ভট্টাচার্য () হলেন উত্তরাখণ্ড পুলিশ ফোর্সের একজন প্রাক্তন ডিরেক্টর জেনারেল অফ পুলিশ এবং সাম্প্রতিককালে রাজনীতিতে এসেছেন, ২০১৪ ভারতীয় সাধারণ নির্বাচন প্রক্রিয়ায় তিনি আম আদমি পার্টি প্রার্থী হিসেবে উত্তরাখণ্ড রাজ্যের হরিদ্বার কেন্দ্র থেকে প্রতিদ্বন্দ্বিতা করেন। তিনি একজন প্রথম মহিলা, যিনি কোনো রাজ্যের ডিরেক্টর জেনারেল অফ পুলিশ হয়েছিলেন এবং ২০০৭ খ্রিষ্টাব্দের ৩১ ডিসেম্বর তিনি চাকরি থেকে অবসর নিয়েছিলেন। তিনি হলেন কিরণ বেদির পর দেশের দ্বিতীয় আইপিএস অফিসার।
কাঞ্চন চৌধুরি ভট্টাচার্য হলেন মদন মোহন চৌধুরির প্রথম সন্তান। তিনি জন্মগ্রহণ করেছিলেন হিমাচল প্রদেশে এবং বাস করেছেন অমৃতসর ও দিল্লি শহরে। কাঞ্চন দেবী অমৃতসর শহরের গভর্নমেন্ট কলেজ ফর ওমেন-এ পড়াশোনা করেছেন। পরবর্তীতে, তিনি ইংরেজি সাহিত্য বিষয়ে তার স্নাতকোত্তর ডিগ্রি সম্পূর্ণ করেন দিল্লি বিশ্ববিদ্যালয় অনুমোদিত ইন্দ্রপ্রস্থ কলেজ থেকে, এবং ১৯৯৩ খ্রিষ্টাব্দে ইউনিভার্সিটি অফ উল্লংগং, নিউ সাউথ ওয়েলস, অস্ট্রেলিয়া থেকে বিজনেস অ্যাডমিনিস্ট্রেশন বিষয়ে মাস্টার ডিগ্রি অর্জন করেন। তার পিতা সম্পত্তি সংক্রান্ত বিষয়ে জড়িয়ে পড়েন এবং ভীষণভাবে প্রহৃত হন, সেই সময় পুলিশ আধিকারিকরা এফআইআরের মাধ্যমে অভিযোগ নথিভুক্ত করতে প্রস্তুত ছিলেননা; এই ঘটনা তাকে পুলিশ আধিকারিক হওয়ার জন্যে এবং জনগণের প্রয়োজনে সাহায্য করতে উদ্বুদ্ধ করেছিল। 
কাঞ্চন চৌধুরি ভট্টাচার্যের কর্মজীবনধারায় আছে ৩৩টা উজ্জ্বল বছর। তিনি হলেন (কিরণ বেদি মহাশয়ার পর) দ্বিতীয় মহিলা যিনি ১৯৭৩ ব্যাচের আইপিএস আধিকারিক হন। তিনি উত্তর প্রদেশ নিযুক্ত প্রথম মহিলা আইপিএস আধিকারিক এবং বেরেইলি, উত্তর প্রদেশ অঞ্চলের প্রথম মহিলা ডেপুটি জেনারেল ইন্সপেক্টর অফ পুলিশ। তিনি সেই সময় উত্তর প্রদেশ পুলিশ বাহিনীর প্রথম মহিলা ইন্সপেক্টর জেনারেল পদে উন্নীত হয়েছিলেন। তিনি হলেন উত্তরাঞ্চল রাজ্যের প্রথম মহিলা অ্যাডিশনাল ডিরেক্টর জেনারেল অফ পুলিশ এবং সেই সময়কালে তার পদোন্নতি হয়ে তিনি ওই রাজ্যের প্রথম মহিলা ডিরেক্টর জেনারেল অফ পুলিশ হয়েছিলেন। তিনি তার ৩৩ বছরের গৌরবময় কর্মজীবনে অনেক সংবেদনশীল ঘটনাবলি নিজের হাতে সামলেছেন; যেমন ১৯৮৭ খ্রিষ্টাব্দে সাত বারের জাতীয় ব্যাডমিন্টন চ্যাম্পিয়ন সৈয়দ মোদি খুনের ঘটনা এবং রিলায়েন্স-বোম্বে ডাইং ঘটনা। এছাড়া বিভিন্ন ব্যাঙ্ক এবং পাবলিক সেক্টরে হোয়াইট কলার অপরাধ দমনের কাজ করেছেন।
২০০৪ খ্রিষ্টাব্দে তিনি কানকুন, মেক্সিকোতে ইন্টারপোল সাক্ষাৎকারে ভারতের প্রতিনিধি নিযুক্ত হয়েছিলেন।
জন তারতুরো

জন মাইকেল তারতুরো (; ; জন্ম: ২৮ ফেব্রুয়ারি ১৯৫৭) হলেন ইতালীয় মার্কিন অভিনেতা, লেখক ও চলচ্চিত্র নির্মাতা। তিনি "ডু দ্য রাইট থিং" (১৯৮৯), "মিলার্স ক্রসিং" (১৯৯০), "বার্টন ফিঙ্ক" (১৯৯১), "কুইজ শো" (১৯৯৪), "দ্য বিগ লেবোভ্‌স্কি" (১৯৯৮), "ও ব্রাদার, হোয়ার আর্ট দো?" (২০০০) এবং "ট্রান্সফর্মার্স" চলচ্চিত্র ধারাবাহিকের চারটি চলচ্চিত্র, ও "দ্য লাস্ট নাইট" (২০১৭) চলচ্চিত্রে অভিনয় করে খ্যাতি অর্জন করেন। "বার্টন ফিঙ্ক" ছবিতে অভিনয় করে তিনি কান চলচ্চিত্র উৎসবের শ্রেষ্ঠ অভিনেতার পুরস্কার ও শ্রেষ্ঠ অভিনেতা বিভাগে দাভিদ দি দোনাতেল্লো অর্জন করেন এবং "কুইজ শো" ছবিতে অভিনয় করে সেরা পার্শ্ব অভিনেতা বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
টেলিভিশনে তিনি "মঙ্ক" ধারাবাহিকে অভিনয় করে ২০০৪ সালে একটি প্রাইমটাইম এমি পুরস্কার অর্জন করেন এবং "দ্য নাইট অব" মিনি ধারাবাহিকে অভিনয় করে একটি প্রাইমটাইম এমি ও গোল্ডেন গ্লোব পুরস্কারের মনোনয়ন লাভ করেন। এছাড়া তিনি তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।
আতিকুল ইসলাম (মেয়র)

আতিকুল ইসলাম (জন্ম ১ জুলাই ১৯৬১) একজন বাংলাদেশি ব্যবসায়ী, রাজনীতিবিদ ও মন্ত্রী পদমর্যাদায় ঢাকা উত্তর সিটি কর্পোরেশনের মেয়র ছিলেন। তিনি ২০১৯ সালের ২৮ ফেব্রুয়ারিতে অনুষ্ঠিত ঢাকা উত্তর সিটি কর্পোরেশনের উপ-নির্বাচনে মেয়র হিসেবে নির্বাচিত হন এবং ৭ মার্চ মেয়র হিসেবে শপথ গ্রহণ করেন। এরপর ২০২০ সালের ১ ফেব্রুয়ারিতে অনুষ্ঠিত নির্বাচনে তিনি পুনরায় মেয়র নির্বাচিত হন। এরপূর্বে তিনি ২০১৩-১৪ সাল মেয়াদে বাংলাদেশ পোশাক প্রস্তুতকারক ও রপ্তানিকারক সমিতির সভাপতি হিসেবে দায়িত্ব পালন করেছিলেন।
আতিকুল ইসলাম ১৯৬১ সালের ১ জুলাই নীলফামারী জেলার সৈয়দপুর শহরে জন্মগ্রহণ করেন। তার পৈতৃক নিবাস কুমিল্লা জেলার দাউদকান্দি উপজেলায় (বর্তমান তিতাস উপজেলা)। তার পিতার নাম মমতাজউদ্দিন আহমেদ ও মাতার নাম মাজেদা খাতুন। এই দম্পতির ৬ মেয়ে ও ৫ ছেলের মধ্যে আতিকুল সবার ছোট। আতিকুলের জন্মের সময় তার পিতা সৈয়দপুরে কর্মরত ছিলেন। আতিকুল বিএএফ শাহীন কলেজ ঢাকা থেকে মাধ্যমিক ও উচ্চ মাধ্যমিক সম্পন্ন করেন।
আতিকুল ইসলাম ও তার ভাই শফিকুল ইসলাম ১৯৮৫ সালে "ইসলাম গ্রুপ" প্রতিষ্ঠা করার মাধ্যমে পোশাকখাতে ব্যবসা শুরু করেন। বর্তমানে তিনি গ্রুপটির পরিচালক হিসেবে দায়িত্ব পালন করছেন। তিনি ২০১৩-১৪ মেয়াদে বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সভাপতি হিসেবে দায়িত্ব পালন করেন। এছাড়াও তিনি বাংলাদেশের পোশাকখাতের শ্রম পরিস্থিতি ও পণ্যের মান উন্নয়নে গঠিত "সেন্টার অব এক্সিলেন্স ফর বাংলাদেশ অ্যাপারেল ইন্ডাস্ট্রিজের" সভাপতি হিসেবেও দায়িত্ব পালন করছেন। বাংলাদেশ সরকার তাকে বাণিজ্যিক গুরুত্বপূর্ণ ব্যক্তি (সিআইপি) হিসেবে ঘোষণা করে।
২০১৫ সালের ২৮ এপ্রিল ঢাকা উত্তর সিটি কর্পোরেশনের নির্বাচনে তৎকালীন মেয়র আনিসুল হক জয় লাভ করেন কিন্তু ২০১৭ সালের ৩০ নভেম্বর তার মৃত্যুতে মেয়রের আসনটি শূন্য হওয়ার পর, ২০১৯ সালের ২৮ ফেব্রুয়ারি পুনরায় উপ-নির্বাচন অনুষ্ঠিত হয় যাতে আওয়ামী লীগের সমর্থনে আতিকুল ইসলাম জয়লাভ করেন। ২০২০ সালের ১ ফেব্রুয়ারির নির্বাচনে তিনি আওয়ামী লীগের মনোনয়নে পুনরায় মেয়র হিসেবে নির্বাচিত হন।
১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।
আতিকুল ব্যক্তিগত জীবনে ডেন্টাল সার্জন শায়লা সাগুফতা ইসলামের সাথে বিবাহ বন্ধনে আবদ্ধ হন। এই দম্পতির এক কন্যা রয়েছে। আতিকুল ইসলামের পিতা মমতাজউদ্দিন আহমেদ ছিলেন একজন পুলিশ কর্মকর্তা। মমতাজউদ্দিন ১৯৬৫ সালে পুলিশ সুপারিনটেনডেন্ট (এসপি) হিসাবে অবসর গ্রহণ করেন। আতিকুলের ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন এবং অপর ভাই লেফটেন্যান্ট জেনারেল মইনুল ইসলাম বর্ডার গার্ড বাংলাদেশের মহাপরিচালক ও বাংলাদেশ সশস্ত্র বাহিনী বিভাগের প্রধান ছিলেন।
এড হ্যারিস

এডওয়ার্ড অ্যালেন হ্যারিস (; জন্ম: ২৮ নভেম্বর ১৯৫০) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি "অ্যাপোলো থার্টিন" (১৯৯৫), "দ্য ট্রুম্যান শো" (১৯৯৮), "পোলক" (২০০০), ও "দি আওয়ার্স" (২০০২) চলচ্চিত্রে অভিনয় করে সমাদৃত হন এবং চারটি একাডেমি পুরস্কারের মনোনয়ন লাভ করেন। এছাড়াও তিনি অসংখ্য চলচ্চিত্র প্রধান ও পার্শ্ব চরিত্রে অভিনয় করেছেন, তন্মধ্যে উল্লেখযোগ্য হল "দ্য রাইট স্টাফ" (১৯৮৩), "দ্য অ্যাবিস" (১৯৮৯), "স্টেট অব গ্রেস" (১৯৯০), "গ্লেনগারি গ্লেন রস" (১৯৯২), "নিক্সন" (১৯৯৫), "দ্য রক" (১৯৯৬), "স্টেপমম" (১৯৯৮), "আ বিউটিফুল মাইন্ড" (২০০১), "এনিমি অ্যাট দ্য গেটস্‌" (২০০১), "আ হিস্ট্রি অব ভায়োলেন্স" (২০০৫), "গন বেবি গন" (২০০৭), "স্নোপিয়ের্সার" (২০১৩), এবং "মাদার" (২০১৭)। তিনি "পোলক" (২০০০) ও পশ্চিমা ধাঁচের "অ্যাপালুসা" (২০০৮) চলচ্চিত্র পরিচালনা করেন।
টেলিভিশনে হ্যারিস মিনি ধারাবাহিক "এম্পায়ার ফলস্‌" (২০০৫)-এ মাইলস রবি ও টেলিভিশন চলচ্চিত্র "গেম চেঞ্জ" (২০১২)-এ সিনেটর জন ম্যাককেইন চরিত্রে অভিনয় করে খ্যাতি অর্জন করেন, দ্বিতীয় কাজটির জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি ২০১৬ সাল থেকে এইচবিওর বিজ্ঞান কল্পকাহিনিমূলক ধারাবাহিক "ওয়েস্টওয়ার্ল্ড"-এ কাজ করছেন, এই কাজের জন্য তিনি একটি প্রাইমটাইম এমি পুরস্কারের মনোনয়ন লাভ করেন।
জামাল মোস্তফা

জামাল মোস্তফা (জন্ম ৩১ ডিসেম্ব ১৯৫৯) একজন বাংলাদেশি ব্যবসায়ী ও রাজনীতিবিদ। তিনি ২০২০ সলের ৯ ফেব্রুয়ারি থেকে ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করছেন। তিনি ২২ সেপ্টেম্বর ২০১৮ তারিখ থেকে ৬ মার্চ ২০১৯ পর্যন্তও ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করেন।
জামাল মোস্তফা ১৯৫৯ সালের ৩১ ডিসেম্বর ঢাকার মিরপুরে জন্মগ্রহণ করেন। মিরপুর মডেল উচ্চ বিদ্যালয়ে পড়ার সময় রাজনীতির সাথে জড়িত হন। পড়াশুনার শেষ করার তিনি পেশা হিসেবে ব্যবসা শুরু করেন। পাশাপাশি তিনি রাজনীতিতে জড়িত হন।
তিনি ১৯৮৬ সাল থেকে ১৯৯৪ সাল পর্যন্ত ঢাকা সিটি কর্পোরেশনের ১ নং ওয়ার্ড (যা বর্তমানে ঢাকা উত্তর সিটি কর্পোরেশনের ৪ নং ও ১৫ নং ওয়ার্ড) আওয়ামী লীগের যুগ্ম সাধারণ সম্পাদক হিসেবে দায়িত্ব পালন করেন। ১৯৯৪ সালে তিনি আওয়ামী লীগের প্রার্থী হিসেবে ৪ নং ওয়ার্ডের কাউন্সিলর নির্বাচিত হন। ১৯৯৭ থেকে ২০০৪ সাল পর্যন্ত তিনি ৪ নং ওয়ার্ড আওয়ামী লীগের সাধারণ সম্পাদক হিসেবে দায়িত্ব পালন করেন। ২০০৫ সাল থেকে তিনি কাফরুল থানা আওয়ামী লীগের সভাপতির দায়িত্ব পালন করছেন।
তিনি ২০১৫ সালে ঢাকা উত্তর সিটি কর্পোরেশনের নির্বাচনে ৪নং ওয়ার্ডের কাউন্সিলর নির্বাচিত হন। পরে তিনি ঢাকা উত্তর সিটি কর্পোরেশনের প্যানেল মেয়র-২ হিসেবেও মনোনয়ন পান। ২২ সেপ্টেম্বর ২০১৮ সালে প্যানেল মেয়র-১ মো. ওসমান গণির (যিনি আনিসুল হকের মৃত্যুর পর ভারপ্রাপ্ত মেয়র হন) মৃত্যুর পর তিনি ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পান।
বালাকোট

বালাকোট পাকিস্তানের খাইবার পাখতুনখোয়া প্রদেশের মনসেহরা জেলার একটি শহর। এটি পাকিস্তানের ঐতিহাসিক স্থানগুলির একটি। ২০০৫ কাশ্মীর ভূমিকম্পেে এটি প্রায় ধ্বংস হয়ে যায়। পরে পাকিস্তান সরকার ও সৌদি সরকারের সৌদি পাবলিক অ্যাসিস্ট্যান্ট ফর পাকিস্তান আর্থকোয়েক ভিকটিম (SPAPEV) সংস্থার সহায়তা পুর্ননির্মাণ করা হয়।
ব্রিটিশ পূর্ববর্তী ইতিহাস সম্পর্কে তেমন জানা যায় না। যাইহোক, হাজারা বিশ্ববিদ্যালয়ের প্রত্নতাত্ত্বিক বিভাগে, এই এলাকার কাছাকাছি যায়গা থেকে পাওয়া টেরাকোটা ও পোরামাটির মূর্তি পাওয়া গেছে। যা এই এলাকার পূর্ববর্তী বাসিন্দাদের সম্পর্কে ধারণা দেয়। এখানকার পুরনো করবস্থানগুলোও প্রাক মুসলিম অধিবাসীদের সাথে সংযোগ স্থাপন করে, যারা পরে মুসলমান হয়েছিল।
২০১৯ সালের ২৬শে ফেব্রুয়ারি ভারতীয় বিমান বাহিনী বালাকোটে বিমানহামলা চালায়। ভারত দাবি করে যে তারা পুলওয়ামার আক্রমণের প্রতিশোধ হিসাবে বালাকোটের নিকটে জাইশ ই মোহাম্মদের একটি জঙ্গি আস্তানায় হামলা চালিয়ে প্রায় ৩০০ জঙ্গি হত্যা করে। পাকিস্তান সেনাবাহিনী ভারতের এ দাবি প্রত্যাখ্যান করে, এবং তারা বলে ভারতীয় বিমানগুলি মুজাফ্ফরাবাদের নিকট আকাশসীমা লঙ্ঘন করে, পাকিস্তান বাহিনী জেট বিমানগুলোকে প্রতিক্রিয়া জানায়, ফলে ভারতীয় জেটগুলি ফিরে যায় এবং ফিরে যাওয়ার সময় পেলোড ফেলে দেয়। পাকিস্তান দাবি করে যে কোনও প্রাণহানি বা ক্ষতি করা হয়নি। ভারতীয় দুটি বিমান ভূপাতিত ও দুই পাইলটকে আটক করেছে বলেও পাকিস্তান দাবি করে, পরে পাকিস্তান আটক পাইলটের ভিডিও প্রকাশ করে।
বালাকোট কুনহার নদীর তীরে অবস্থিত। উৎপত্তি স্থল থেকে জেলম নদীর সাথে মিলিত হওয়ার পূর্বে, নদীর দৈর্ঘ্যের প্রায় দুই তৃতীয়াংশ এটি, যার উৎপত্তি মূলত কঘান উপত্যকায় অবস্থিত ধরম সরের নিকটে।
বালাকোট মনসেহরা জেলার প্রধান শহরগুলির একটি। এটি বালাকোট তহশিলের সদরদপ্তর, যেটি মনসেহরা জেলার সবচেয়ে বড় তহশিল। একইসাথে এটি একটি ইউনিয়ন কাউন্সিলও, এটি কয়েকটি উপশহর ও গ্রাম দ্বারা শাসিত হয়।
ভাল্কি

ভাল্কি (বৈজ্ঞানিক নাম: "Psolos fuligo (Mabille)") 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত প্রজাতি।
ভাল্কি এর প্রসারিত অবস্থায় ডানার আকার ৩৬-৪৬ মিলিমিটার দৈর্ঘ্যের হয়।
ভারত (পশ্চিমঘাট পর্বত, কেরালা, মহারাষ্ট্র, পশ্চিমবঙ্গ, অসম থেকে অরুণাচল প্রদেশ ও উত্তর পূর্ব ভারত) বাংলাদেশ ও মায়ানমার এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয় প্রকারেই ডানার উপরিতল চকচকে ঘন বাদামি এবং সামনের ও পিছনের ডানা সম্পূর্ণ দাগ-ছোপ হীন।
ডানার নিম্নতল উপরিতল অপেক্ষা ফ্যাকাশে বাদামি ও বেগুনি (purple) আভাযুক্ত। সামনের ডানার শীর্ষে (apex) ধূসর বেগুনি (purple -grey) ছোপ বর্তমান। ৪ থেকে ৯ নং শিরামধ্যে কতগুলি ছোপ লক্ষ্য করা যায়।
পিছনের ডানার মধ্যভাগে ও প্রান্তে অস্পষ্ট ধূসর বেগুনি বন্ধনী চোখে পরে। ২ থেকে ৫ নং শিরামধ্যে ছোট, আবছা ও ফ্যাকাশে ৪ টি সরলরৈখিকভাবে অবস্হিত ডিসকাল ছোপ চোখে পরে। ৬ নং শিরামধ্যে অপর অনুরূপ ডিসকাল ছোপটি ছোপসারির থেকে খানিকটা ভিতরদিকে অবস্থিত এবং ৭ নং শিরামধ্যে আরও ভিতরদিকে আরও একটি অনুরূপ ছোপ বর্তমান। সেল-এর উপরি কিনারার মধ্যভাগে একটি ছোপ বিদ্যমান। পুরুষ ও স্ত্রী প্রকার অনুরূপ, তবে পুরুষ প্রকারে সামনের ডানার নিম্নতলে ২ নং শিরার উৎসস্হলের নিচে একটি চকচকে দাগ (brand) দেখা যায়।
শুঙ্গ কালো; মাথা, বক্ষদেশ ও উদর উপরিতলে ঘন বাদামি এবং নিম্নতলে ফ্যাকাশে বাদামি।
সুলভ-দর্শন এই প্রজাতির উড়ান দুর্বল, ধীর ও অলস। যে কোনো ভারতীয় স্কিপার প্রজাতির তুলনায় এদের উড়ান দুর্বলতর ।এরা ভূমির কাছাকাছি নিচ দিয়ে ওড়ে। ছায়াময় পরিবেশ ও বাসভূমি এদের ভীষণ পছন্দের, তাই এরা ঘন ঝোপঝাড় ও ঘন জঙ্গলের ভিতরেই থাকে। মাঝেমধ্যে ঝোপঝাড় ও ঘন জঙ্গলের ভিতর থেকে বেরিয়ে জঙ্গলের পথে খানিক বিচরণ করে আবার সেখানেই ফিরে যায়। পাতায় ও ফুলে বসে এই প্রজাতিকে রোদ পোহাতে ও মধুপান করতে দেখা যায়; তবে সচরাচর মাটিতে অবস্থান করে না। পাতায় বসার সময় এরা ডানা খাঁড়া করে বসে, কিন্তু সামনের ডানা দুটি সামান্য ফাঁক করে রাখে (parted) এবং দুই ডানার শীর্ষ কখনো একে ওপরের সাথে জোড়া লাগায় না। বসার এই বিশেষ ভঙ্গিমার কারণেই এদের ডাস্কি পার্টউইং নামকরণ হয়েছে। পশ্চিমঘাট পর্বতে বর্ষার মাসগুলো থেকে ডিসেম্বর পর্যন্ত চিরহরিৎ বনাঞ্চলে এদের উপস্থিতি খুবই প্রাচুর্যপূর্ণ (abundant)।
হান্টার (২০১৫-এর চলচ্চিত্র)

হান্টার হচ্ছে ২০১৫ সালে মুক্তিপ্রাপ্ত একটি হিন্দি চলচ্চিত্র। প্রাপ্তবয়স্কদের জন্য তৈরি যৌন-হাস্যরসাত্মক ঘরানার এই চলচ্চিত্রটির কাহিনী রচয়িতা এবং পরিচালক ছিলেন হর্ষবর্ধণ কুলকার্নী। চলচ্চিত্রটির মুখ্য ভূমিকায় ছিলেন গুলশান দেবাইয়া, রাধিকা আপ্টে এবং সাই তামহানকার। চলচ্চিত্রটির মূল কাহিনী হচ্ছে একজন কামুক যুবককে নিয়ে, তার শিশুকাল থেকে শুরু করে বড় হওয়া পর্যন্ত বিভিন্ন ঘটনা দেখানো হয়েছে চলচ্চিত্রটিতে। ২০১৫ সালের ২০ শে মার্চ চলচ্চিত্রটি মুক্তি পায়।
রাওয়ালপিন্ডি বিভাগ

রাওয়ালপিন্ডি বিভাগ পাকিস্তানের পাঞ্জাব প্রদেশের প্রশাসনিক উপবিভাগগুলির মধ্যে একটি ছিল, যেটি যুক্তরাষ্ট্রীয় এবং প্রাদেশিক নিম্নস্থ পর্যায়ের তৃতীয় স্তরের সরকার কর্তৃক গঠন করা হয়েছিল। বিভাগগুলি ৪র্থ পর্যায়ের সরকার কর্তৃক জেলা হিসেবে গঠন করা হয়েছিল, কিন্তু ২০০০ সালে স্থানীয় সরকার এটিকে সংস্কার করে প্রশাসনিক বিভাগকে বিলুপ্ত করে ৩য় পর্যায়ের সরকার নতুন জেলা হিসেবে উন্মোচিত হয়।
মানিক চন্দ্র সাহা

মানিক চন্দ্র সাহা (১৯৫৮ - ১৫ জানুয়ারী ২০০৪) ছিলেন একজন বাংলাদেশী সাংবাদিক। ২০০৯ সালে বাংলাদেশ সরকার তাকে সাংবাদিকতায় মরণোত্তর একুশে পদক প্রদান করে।
কর্মজীবনে তিনি খুলনা প্রেসক্লাবের সভাপতি, দৈনিক সংবাদ ও একুশে টেলিভিশনের খুলনা ব্যুরোপ্রধান ও বিবিসি বাংলা বিভাগের অবদানকারী হিসেবে দায়িত্ব পালন করেন।
২০০৪ সালের ১৫ জানুয়ারি খুলনা প্রেসক্লাবের কাছে ছোট মির্জাপুর সড়কে (বর্তমানে মানিক সাহা সড়ক) প্রবেশের মুখে সন্ত্রাসীদের বোমা হামলায় নিহত হন। তার হত্যার মামলায় ৩০ নভেম্বর ২০১৬ সালে আদালত নয় আসামিকে যাবজ্জীবন সাজা দেয় ও খালাস দেয় দুইজনকে।
মুজাফফারাবাদ (দ্ব্যর্থতা নিরসন)

মুজাফ্ফরাবাদ পাকিস্তানের আজাদ কাশ্মীরের একটি শহর।
মুজাফ্ফরাবাদ বলতে আর যা যা বোঝানো হতে পারে -
হাভিয়ের বারদেম

হাভিয়ের আনহেল এনসিনাস বারদেম (; জন্ম: ১ মার্চ ১৯৬৯) হলেন একজন স্পেনীয় অভিনেতা। তিনি "বিফোর নাইট ফলস্‌" (২০০০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন, তিনি প্রথম স্পেনীয় হিসেবে অস্কারের মনোনয়ন লাভ করেন। ২০০৭ সালে কোয়েন ভ্রাতৃদ্বয়ের "নো কান্ট্রি ফর ওল্ড মেন" চলচ্চিত্রে গুপ্তহন্তা আন্তোন শিগুর চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার অর্জন করেন, তিনি প্রথম স্পেনীয় হিসেবে অস্কার লাভ করেন। এছাড়া তিনি এই কাজের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। তিনি "বিউতিফুল" (২০১০) চলচ্চিত্রে অভিনয় করে শ্রেষ্ঠ অভিনেতা বিভাগে তার তৃতীয় একাডেমি পুরস্কারের মনোনয়ন লাভ করেন। এছাড়া তিনি "হামোন, হামোন" (১৯৯২), "বোকা আ বোকা" (১৯৯৫), "কার্নে ত্রেমুলা" (১৯৯৭), "মার আদেনত্রো" (২০০৪), "ভিকি ক্রিস্তিনা বার্সেলোনা" (২০০৮), "লোস লুনেস আল সোল" চলচ্চিত্রে অভিনয় করে সমাদৃত হন। তিনি জেমস বন্ড চলচ্চিত্র ধারাবাহিকের "স্কাইফল" (২০১২) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
জানকার্লো জাননিনি

জানকার্লো জাননিনি (; জন্ম: ১ আগস্ট ১৯৪২) হলেন একজন ইতালীয় অভিনেতা ও কণ্ঠ অভিনেতা। তিনি ১৯৬৫ সালে "ফাঙ্গো সুল্লা মেত্রোপোলি" দিয়ে চলচ্চিত্র জীবন শুরু করেন। পরবর্তী কালে তিনি ইতালীয় পরিচালক লিনা ভের্টমুলারের পরিচালনায় কয়েকটি চলচ্চিত্রে কাজ করে খ্যাতি লাভ করেন, তন্মধ্যে উল্লেখযোগ্য হল "মিমি মেতাললুর্জিকো ফেরিতো নেল্লোনোরে" (১৯৭২); "লাভ অ্যান্ড অ্যানার্কি" (১৯৭৩), যার জন্য তিনি কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন; "ত্রাভোলতি দা উন ইনসোলিতো ফাতে নেল্লাজ্জুররো মারে দাগোসতো" (১৯৭৪); এবং "পাসকালিনো সেত্তেবেল্লেজ্জে" (১৯৭৫), যার জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি চারবার শ্রেষ্ঠ অভিনেতা বিভাগে দাভিদ দি দোনাতেল্লো এবং তিনবার শ্রেষ্ঠ অভিনেতা বিভাগে ও দুইবার শ্রেষ্ঠ পার্শ্ব অভিনেতা বিভাগে নাস্ত্রো দারজেন্তো অর্জন করেন।
ইতালির বাইরে তিনি জেমস বন্ড চলচ্চিত্র ধারাবাহিকের "ক্যাসিনো রয়্যাল" (২০০৬) ও "কোয়ান্টাম অব সোলেস" (২০০৮) এবং ফ্রান্সিস ফোর্ড কোপলা]]র "নিউ ইয়র্ক স্টোরিজ" এবং রিডলি স্কটের "হ্যানিবল" চলচ্চিত্রে অভিনয় করেন। এছাড়া তাকে জর্জ ক্লুনির "ক্যাচ টুয়েন্টি টু" টিভি ধারাবাহিকে তাকে দেখা যায়।
লুপিটা নিয়ংও

লুপিটা আমোন্ডি নিয়ংও (; ; জন্ম: ১ মার্চ ১৯৮৩) হলেন একজন কেনীয়-মেক্সিকান অভিনেত্রী। তিনি একটি একাডেমি পুরস্কার জয় এবং দুটি প্রাইমটাইম এমি পুরস্কার ও একটি টনি পুরস্কারের মনোনয়নসহ অসংখ্য পুরস্কার অর্জন করেছেন।
কেনীয় রাজনীতিবিদ পিটার আনিয়াং নিয়ংওর কন্যা লুপিটা মেক্সিকো সিটিতে জন্মগ্রহণ করেন এবং তিন বছর বয়স থেকে কেনিয়ায় বেড়ে ওঠেন। তিনি মার্কিন যুক্তরাষ্ট্রে হ্যাম্পশায়ার কলেজ থেকে চলচ্চিত্র ও নাট্যকলায় স্নাতক ডিগ্রি অর্জন করার পর হলিউডে নির্মাণ সহকারী হিসেবে কর্মজীবন শুরু করেন। ২০০৮ সালে স্বল্পদৈর্ঘ্য চলচ্চিত্র "ইস্ট রিভার" দিয়ে তার অভিনয় জীবন শুরু হয় এবং কেনিয়ায় ফিরে গিয়ে টেলিভিশন ধারাবাহিক "শুগা" (২০০৯-২০১২)-এ শ্রেষ্ঠাংশে অভিনয় করনে। এরপর তিনি ইয়েল স্কুল অব ড্রামা থেকে অভিনয়ের উপর স্নাতকোত্তর ডিগ্রি লাভের পর স্টিভ ম্যাকুইনের ঐতিহাসিক নাট্যধর্মী চলচ্চিত্র "টুয়েলভ ইয়ার্স আ স্লেইভ" (২০১৩) চলচ্চিত্রে প্যাটসি চরিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। তিনি অস্কার বিজয়ী প্রথম কেনীয় ও মেক্সিকান অভিনেত্রী।
নিয়ংওর ব্রডওয়ে মঞ্চে অভিষেক হয় "এক্লিপসড" (২০১৫) নাটকে এতিম কিশোরী চরিত্রে এবং এই কাজের জন্য তিনি মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি "স্টার ওয়ার্স" (২০১৫-২০১৯) ত্রয়ীতে মাজ কানাটা চরিত্রে অভিনয় করেন, "দ্য জাঙ্গল বুক" (২০১৬) চলচ্চিত্রে রাক্সা চরিত্রে কণ্ঠ দেন এবং মার্ভেল সিনেম্যাটিক ইউনিভার্সের সুপারহিরো চলচ্চিত্র "ব্ল্যাক প্যান্থার" (২০১৮) ও এর অনুবর্তী পর্ব "" (২০২২)-এ নাকিয়া চরিত্রে এবং জর্ডান পিলের ভীতিপ্রদ চলচ্চিত্র "আস" (২০১৯)-এ শ্রেষ্ঠাংশে অভিনয় করেন।
লুপিটা আমোন্ডি নিয়ংও ১৯৮৩ সালের ১লা মার্চ মেক্সিকো সিটিতে জন্মগ্রহণ করেন। তার পিতা পিটার আনিয়াং নিয়ংও কলেজের অধ্যাপক এবং মাতা ডরথি ওগাদা বুয়ু। তারা দুজনেই কেনীয়। ১৯৮০ সালে রাজনৈতিক সহিংসতার পর তার পরিবার কেনিয়া ছেড়ে মেক্সিকোতে পাড়ি জমান। পিটারের ভাই চার্লস নিয়ংও ১৯৮০ সালে ফেরি থেকে ফেলে দেওয়ার পর থেকে নিখোঁজ।
মইনুল ইসলাম (অর্থনীতিবিদ)

মইনুল ইসলাম (জন্ম: ১ জুলাই ১৯৫০) একজন বাংলাদেশি অর্থনীতিবিদ এবং চট্টগ্রাম বিশ্ববিদ্যালয়ের অবসরপ্রাপ্ত অধ্যাপক। ২০১৮ সালে বাংলাদেশ সরকার তাঁকে একুশে পদক প্রদান করে।
মইনুল ইসলাম চট্টগ্রাম জেলার রাউজান উপজেলার নওপাড়া গ্রামে জন্মগ্রহণ করেন। তার পিতার ওবায়দুল হক ও মাতা সাজমা খাতুন। তিনি ঢাকা বিশ্ববিদ্যালয় থেকে স্নাতক ও দ্বিতীয় বার ম্যাকমাস্টার বিশ্ববিদ্যালয় থেকে স্নাতক সম্পন্ন করেন এছাড়া ভ্যান্ডারবিল্ট বিশ্ববিদ্যালয় থেকে পিএইচডি করেন।
মইনুল ইসলাম ঢাকা বিশ্ববিদ্যালয় থেকে অর্থনীতিতে স্নাতকোত্তর শেষে চট্টগ্রাম বিশ্ববিদ্যালয়ে প্রভাষক হিসেবে ১৯৭৩ সালে যোগ দেন ও সেখান থেকেই অর্থনীতির অধ্যাপক হিসেবে অবসর লাভ করেন। তিনি বাংলাদেশ ইকোনমিস্ট অ্যাসোসিয়েশন (বিইএ) এর সাবেক চেয়ারম্যান এবং ইউজিসি অধ্যাপক ছিলেন।
তিনি অর্থনীতির দুর্বৃত্তায়ন নিয়েই বেশি লেখালেখি ও গবেষণা করেন। ‘এ প্রোফাইল অন ব্যাংক লোন ডিফল্ট ইন দি প্রাইভেট সেক্টর ইন বাংলাদেশ’ নামে একটি তাৎপর্যময় গবেষণা গ্রন্থ রয়েছে তার। এ ছাড়াও তিনি ১৩টি গ্রন্থ ও দেশে-বিদেশে ৩৩টি গবেষণা নিবন্ধ লিখেছেন।
খানি চাহার বাঘ জেলা

খানি চাহার বাঘ আফগানিস্তানের ফারিয়ব প্রদেশের উত্তর-পূর্বাঞ্চলীয় একটি জেলা। প্রধান গ্রাম চাহার বাঘ দ্রাঘিমাংশে, যেটি জেলাটির দক্ষিণ অংশে অবস্থান করছে। জেলাটির উত্তরে সীমান্তে তুর্কমেনিস্তানের সাথে সীমানা ভাগ করেছে। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২২,০০০। যার মধ্যে তুর্কি সম্প্রদায়ের ৪০% এবং ৬০% উজবেক সম্প্রদায়ের লোকজনের বসবাস।
সহস্রাব্দ

এক সহস্রাব্দ হল এক হাজার বছরের সময়কাল৷ এটি মূলত এক হাজার বছরের সময়কে বুঝায়, বর্ষপঞ্জিতে যা সাধারণত ১ থেকে শুরু হয় এবং এক হাজার বছর পর এর সমাপ্তি ঘটে। এই শব্দটি যে কোন তারিখের শুরু থেকে এর কালান্তরকেও বুঝিয়ে থাকে। 
ইংরেজিতে একে মিলেনিয়াম বা (Millennium) বলে। ইংরেজি শব্দ "মিলেনিয়াম" ল্যাটিন ', হাজার, এবং ', বছর থেকে এসেছে। বাংলাতেও শব্দটি সংস্কৃত 'সহস্র' (হাজার) ও 'অব্দ' (বছর) এই দুটি শব্দের সমন্বয়ে গঠিত হয়েছে।
২০১৮ বঙ্গবন্ধু গোল্ডকাপ

২০১৮ বঙ্গবন্ধু গোল্ডকাপ বা ২০১৮ বঙ্গবন্ধু কাপ হচ্ছে বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার পঞ্চম আসর। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ১৯৯৬ সালে প্রথমবারের মতো এ প্রতিযোগিতা অনুষ্ঠিত হয়। ২০১৬ সালে এই প্রতিযোগিতার চতুর্থ আসর অনুষ্ঠিত হয়েছিল। ২০১৮ সালে এশিয়ান ফুটবল কনফেডারেশনের সদস্যভূক্ত ছয়টি দল এই আসরে অংশ নেয়। ২০১৮ সালের ১লা অক্টোবর হতে ১২ই অক্টোবর তারিখ পর্যন্ত স্বাগতিক বাংলাদেশের তিনটি শহরের তিনটি মাঠে এই প্রতিযোগিতা অনুষ্ঠিত হয়। ফাইনালে টাইব্রেকারে তাজিকিস্তানকে ৪-৩ গোলে হারিয়ে চ্যাম্পিয়ন হয় ফিলিস্তিন।
২০১৮ সালের বঙ্গবন্ধু গোল্ডকাপে সর্বমোট ৬টি দেশ অংশগ্রহণ করে। বাফুফে সভাপতি কাজী সালাউদ্দিন জানান যে, বাফুফে এশিয়ান ফুটবল কনফেডারেশনের প্রত্যেক উপ-কনফেডারেশন হতে একটি দল করে এই প্রতিযোগিতায় অংশগ্রহণ করবে। আফগানিস্তান জাতীয় ফুটবল দল এই প্রতিযোগিতার জন্য একটি সম্ভাব্য দল ছিল। এই প্রতিযোগিতায় অংশগ্রহণকারী প্রত্যেকটি দেশ তাদের প্রথম সারির দল প্রেরণ করেছে, শুধুমাত্র ফিলিপাইন ছাড়া; তারা তাদের দ্বিতীয় সারির দল প্রেরণ করেছে। নিম্নবর্ণিত দেশসমূহ এ প্রতিযোগিতায় অংশগ্রহণ করেছে:
২০১৮ সালের ১লা সেপ্টেম্বর তারিখে, ঢাকার লে মেরিডিয়েন ঢাকা হোটেলে এই প্রতিযোগিতার ড্র অনুষ্ঠিত হয়। অংশগ্রহণকারী ছয়টি দলকে দুটি গ্রুপে বিভক্ত করা হয় যেখানে প্রত্যেক গ্রুপে ৩টি দল থাকে।
এই প্রতিযোগিতার ৯টি ম্যাচ সর্বমোট ৩টি মাঠে আয়োজন করা হয়। সিলেটের সিলেট জেলা স্টেডিয়ামে গ্রুপ পর্বের সকল খেলা অনুষ্ঠিত হয় এবং সেমি-ফাইনাল দুটি অনুষ্ঠিত হয় কক্সবাজারের কক্সবাজার স্টেডিয়ামে। ২০১৮ সালের ১২ই অক্টোবর তারিখে ঢাকার বঙ্গবন্ধু জাতীয় স্টেডিয়ামে এই প্রতিযোগিতার ফাইনাল অনুষ্ঠিত হয়।
রেফারি
সহকারী রেফারি
৯ ম্যাচে ১.৬৭ গড় মোট ১৫টি গোল হয়েছে।
২ গোল
১ গোল
স্থানীয় খেলাধুলাভিত্তিক প্রতিষ্ঠান কে-স্পোর্টস এই প্রতিযোগিতার স্বত্ব ক্রয় করেছে।
রোধক প্রসব

রোধক প্রসব () বলতে সেই পরিস্থিতিকে বুঝানো হয়; যখন নবজাতক জরায়ুর স্বাভাবিক সংকোচন সত্ত্বেও যোনিপথের রুদ্ধতার দরুন শিশু ভূমিষ্ট হতে পারে না। এর ফলে পর্যাপ্ত অক্সিজেন না পাওয়ার ফলে শিশু মারাও যেতে পারে। এর ফলে প্রসূতি বা প্রজায়িনী মায়ের সংক্রমণ, জরায়ু বিদারণ অথবা প্রসব পরবর্তী রক্তক্ষরণের ঝুঁকি বাড়তে পারে। প্রসব জনিত ফিস্টুলার মত দীর্ঘস্থায়ী জটিলতা প্রজায়িনী মায়ের হতে পারে প্রসবকালীন সময়ে সক্রিয় পর্যায়ের সময়সীমা ১২ ঘণ্টার বেশি স্থায়ী হলে, বিলম্বিত প্রসবের কারণে রোধক প্রসবের ফলশ্রুতিস্বরূপ বিলম্বিত প্রসব জনিত পরিস্থিতির উদ্ভব হয়।
রোধক প্রসবের জন্য বেশ কিছু কারণ দায়ী। অস্বাভাবিক বড় আকারের বাচ্চা অথবা অস্বাভাবিকভাবে বাচ্চার অবস্থান, ছোট শ্রোণিচক্র এবং যোনিপথে বিভিন্ন সমস্যা রোধক প্রসবের অন্যতম কারণ। প্রজায়িনী মায়ের প্রসবকালীন উন্নয়ন বা কোনো সমস্যা আছে কিনা তা নির্ধারণে প্যাট্রোগ্রাফ ব্যবহার করা হয়। শারীরিক পরীক্ষা নিরীক্ষা গর্ভবতী মায়ের রোধক প্রসব হবে কিনা তা নির্ধারণ করতে পারে।
২০১৫ সালে প্রায় ৬৫ লক্ষের মত রোধক প্রসব বা জরায়ু বিদারণের মত পরিস্থিতির উদ্ভব হয়েছে এরফলে ২৩ হাজার নারীর মার্তৃমৃত্যু ঘটেছে। ১৯৯০ সালে ২৯০০০ মার্তৃমৃত্যু ঘটেছে (যার আট শতাংশ গর্ভাধান জনিত কারণে ঘটেছে) মৃত সন্তান প্রসবের জন্য অন্যতম কারণ রোধক প্রসব। এধরনের পরিস্থিতি উন্নয়নশীল বিশ্বে সর্বাধিক পরিমাণে দেখা যায়।
মার্তৃগর্ভে সন্তান অস্বাভাবিক ভাবে থাকলে, প্রসবকালীন সময়ে, তাকে প্রসূতি মায়ের পিউবিক হাড়ের নিচে দিয়ে সহজে বের করা যায় না। এধরনের পরিস্থিতিকে কাঁধ ডায়স্টোসিয়া বলে। অপুষ্টি ও ভিটামিন ডি এর অভাব ছোট শ্রোণিচক্রের অন্যতম নিয়ামক হিসেবে কাজ করে। এধরনের পরিস্থিতির উদ্ভব কৈশোরেই সর্বাধিক পরিমাণে দেখা যায়, যদি বাড়ন্ত বয়সে শ্রোণিচক্রের প্রকৃত বৃদ্ধি না ঘটে। যোনিদ্বারে সমস্যার জন্যও রোধক প্রসবের মত পরিস্থিতির সৃষ্টি হতে পারে, যদি নারীর যৌন অঙ্গহানি বা টিউমারের জন্য নারীর যোনি ও পেরিনিয়াম সংকীর্ণ হয়ে যায়।
প্রজায়িনী মায়ের শারীরিক পরীক্ষা নিরীক্ষার পর তাকে রোধক প্রসবের মধ্য দিয়ে যেতে হবে কি হবে না, তা চিকিৎসকেরা বুঝতে পারেন।
সিজারীয় সেকশন অথবা সিম্ফাইসিস পিউবিস উন্মুক্ত করে ভ্যাকুয়াম এক্সট্রাকশনের মাধ্যমে রোধক প্রসবের চিকিৎসা করা যায়। যদি প্রসূতি মায়ের এমনিওটিক ঝিল্লী ১৮ ঘণ্টার বেশি বিদীর্ণ থাকে তবে তাকে এন্টিবায়োটিক ও জলযোজিত(হাইড্রেটেড) রাখতে হবে। আফ্রিকা ও এশিয়ায় ২ থেকে ৫ শতাংশ সন্তান প্রসবের ক্ষেত্রে রোধক প্রসব হয়।
রোধক প্রসবের চিকিৎসায় সিজারিয়ান সেকশন সম্পন্ন করতে চিকিৎসকের মতামত সর্বাগ্রে (ইংরেজিঃ prognosis) নেওয়া জরুরী। বিলম্বিত রোধক প্রসব মৃত সন্তান প্রসব, প্রসবজনিত ফিস্টুলা এবং মার্তৃমৃত্যু ঘটাতে পারে।
১৯৯০ সালে রোধক প্রসবের দরুন মায়ের মৃত্যুর হার ছিল ২৯,০০০। ২০১৩ সালের হিসাবে এ মৃত্যুর হার ছিল ১৯,০০০।
কোহিস্তান জেলা (ফারিয়াব প্রদেশের জেলা)

কোহিস্তান জেলা আফগানিস্তানের ফারিয়ব প্রদেশের দক্ষিণতম অঞ্চলে অবস্থিত একটি জেলা। ২০১০ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৫৩,১০০। জেলাটির কেন্দ্রীয় শহরের নাম হচ্ছে কালা , যেটি ১৯০৯ মিটার উচ্চতা অবস্থিত।
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। শামান দারা এলাকার ১২০টি পরিবার ক্ষতিগ্রস্ত হয়েছিল (১০টি ঘর সম্পূর্ণভাবে ধ্বংস হয়ে যায় এবং ৫০টি বাড়ি গুরুতরভাবে ক্ষতিগ্রস্ত হয়), ৪ জন মারা যায় (২জন শিশু, ২জন নারী), ২০০টি প্রাণির প্রাণহানি, ৪০০০ কৃষি জমি এবং ২০০টি বাগান ক্ষতিগ্রস্ত হয়েছিল।
দিল হ্যায় কে মানতা নেহি

দিল হ্যায় কে মানতা নেহি (, ) হচ্ছে ১৯৯১ সালে মুক্তিপ্রাপ্ত একটি হিন্দি চলচ্চিত্র। রোম্যান্টিক ঘরানার এই চলচ্চিত্রে আমির খান এবং পরিচালক মহেশ ভাটের মেয়ে পূজা ভাট মুখ্য ভূমিকায় অভিনয় করেছিলেন। পূজা ভাটের অভিনয় করা এই "দিল হে কে মানতা নেহি"ই প্রথম চলচ্চিত্র ছিলো যেটাতে তিনি মূল নায়িকা চরিত্রে ছিলেন।
বক্স অফিসে সাক্সসেসফুল হওয়া এই চলচ্চিত্রটি পূজা ভাট এবং আমির খান - দুইজনেরই কর্মজীবনে চমক নিয়ে এসেছিলো। চলচ্চিত্রটির কাহিনী ১৯৫৬ সালের হিন্দি চলচ্চিত্র "চোরি চোরি" (রাজ কাপুর এবং নার্গিস এর অভিনয় করা) এবং ১৯৬৬ সালের তামিল চলচ্চিত্র "চন্দ্রদয়াম" (এমজিআর এবং জয়ললিতার অভিনয় করা) থেকে অনুপ্রাণিত যেখানে এই দুটি চলচ্চিত্র আবার ১৯৩৪ সালের একটি মার্কিন চলচ্চিত্র দ্বারা অনুপ্রাণিত হয়েছিলো।
বিষ্ণুপুর বিধানসভা কেন্দ্র, দক্ষিণ চব্বিশ পরগনা জেলা

বিষ্ণুপুর (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি 
তফসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৬ নং বিষ্ণুপুর (এসসি) বিধানসভা কেন্দ্রটি বিষ্ণুপুর-১ সমষ্টি উন্নয়ন ব্লক এবং আসুতি-১, আসুতি-২, ছত্তা এবং রসপুঞ্জ গ্রাম পঞ্চায়েত গুলি ঠাকুরপুকুর মহেশতলা সমষ্টি উন্নয়ন ব্লক এর অন্তর্গত।
বিষ্ণুপুর বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত। সমস্ত বিষ্ণুপুর পশ্চিম বিধানসভা কেন্দ্রটি ডায়মন্ড হারবার লোকসভা কেন্দ্র, বিষ্ণুপুর পূর্ব বিধানসভা কেন্দ্রটি যাদবপুর লোকসভা কেন্দ্র এর অন্তর্গত ছিল।
 
২০০৯ সালে বিষ্ণুপুর পশ্চিম বিধানসভা উপনির্বাচনে, সিপিআইএম এর বিধায়ক রথীন সরকারের মৃত্যুর কারণে উপনির্বাচন হয়। তৃণমূল কংগ্রেসের মদন মিত্র সিপিআই এম এর ইস্কান্দার হোসেনকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর আনন্দ কুমার বিশ্বাস বিষ্ণুপুর পূর্ব (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের দিলীপ মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের দিলীপ মণ্ডল ২০০১ সালে সিপিআই (এম) এর আনন্দ কুমার বিশ্বাসকে পরাজিত করেন। সিপিআই (এম) এর আনন্দ কুমার বিশ্বাস ১৯৯৬ সালে কংগ্রেসের মহাদেব নস্করকে পরাজিত করেন। সিপিআই (এম) এর সুন্দর নস্কর ১৯৯১ সালে কংগ্রেসের রামকৃষ্ণ বরকে পরাজিত করেন, ১৯৮৭ সালে কংগ্রেসের অর্ধেন্দু শেখর নস্করকে, ১৯৮২ সালে কংগ্রেসের মহাদেব নস্করকে এবং ১৯৭৭ সালে কংগ্রেসের রামকৃষ্ণ বরকে পরাজিত করেন।
২০০৬ সালে রাজ্য বিধানসভা নির্বাচনে, সিপিআই (এম) এর রথীন সরকার তৃণমূল কংগ্রেসের মদন মিত্রকে পরাজিত করেন। তৃণমূল কংগ্রেসের সুব্রত বক্সী ২০০১ সালে সিপিআই (এম) এর রথীন সরকারকে পরাজিত করেন। সিপিআই (এম) এর শঙ্কর সরন নস্কর ১৯৯৬ সালে কংগ্রেসের অরুণা ঘোষদস্তিদারকে পরাজিত করেন। সিপিআই (এম) এর কাশীনাথ আদক ১৯৯১ সালে কংগ্রেসের অরুণা ঘোষদস্তিদারকে পরাজিত এবং ১৯৮৭ সালে কংগ্রেসের সৈইক মকবুল হককে পরাজিত করেন। সিপিআই (এম) এর প্রভাশ চন্দ্র রায় ১৯৮২ সালে কংগ্রেসের নিরঞ্জন ঘোষকে এবং ১৯৭৭ সালে কংগ্রেসের মক হক সৈইক কে পরাজিত করেন।
কংগ্রেসের রামকৃষ্ণ বর ১৯৭২ এবং ১৯৭১ সালে জয়ী হন। সিপিআই (এম) এর সুন্দর কুমার নস্কর ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শান্তিলতা মণ্ডল জয়ী হন।
সিপিআই (এম) এর প্রভাশ চন্দ্র রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের যুগল চরণ সাঁত্রা জয়ী হন।
১৯৫৭ সালে বিষ্ণুপুর কেন্দ্র থেকে সিপিআইয়ের প্রভাশ চন্দ্র রায় এবং সিপিআই এর রবীন্দ্রনাথ রায় যৌথভাবে জয়ী হন। স্বাধীন ভারতের প্রথম নির্বাচনে ১৯৫১ সালে, বিষ্ণুপুর কেন্দ্র থেকে কংগ্রেসের বসন্ত কুমার মাল এবং সিপিআইয়ের প্রভাশ চন্দ্র রায় যৌথভাবে জয়ী হন।
মায়মনা জেলা

মায়মনা (ফার্সি/উজবেক/পশতু: میمنه) তুর্কমেনিস্তান সীমান্তের কাছাকাছি উত্তর পশ্চিম আফগানিস্তানের ফারিয়ব প্রদেশের রাজধানী শহর। দেশের রাজধানী কাবুলের উত্তর-পশ্চিমে অবস্থিত এটি প্রায় এবং ময়মন নদীতে অবস্থিত যেটি মুরঘাব নদীর উপকূলে অবস্থিত। ২০১৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১৪৯,০৪০ জন এর মত, এবং এর সাথে উত্তর পশ্চিম আফগানিস্তানের বৃহত্তম শহরগুলির মধ্যে একটি হিসেবে মর্যাদা লাভ করে।
মায়মনা মূলত মায়মনা বিমানবন্দর থেকে সেবা প্রদান করা হয়ে থাকে, যেটি ২০১৪ সালে মে মা থেকে হেরাত থেকে সরাসরি ফ্লাইট ব্যবস্থা চালু করা হয়েছিল।
জেডন সানচো

জেডন মালিক সানচো (জন্ম ২৫ মার্ট ২০০০) হলেন একজন ইংরেজ পেশাদার ফুটবলার, যিনি একজন উইঙ্গার হিসেবে ইংলিশ প্রিমিয়ার লিগ ক্লাব ম্যানচেস্টার ইউনাইটেড-এর হয়ে খেলেন। পূর্বে তিনি জার্মান বুন্দেসলিগা ক্লাব বরুসিয়া ডর্টমুন্ড, ইংল্যান্ডের ক্লাব ওয়াটফোর্ড এবং জনপ্রিয় ইংলিশ ক্লাব ম্যানচেস্টার সিটি-এ একজন কিশোর খেলোয়াড় ছিলেন। একজন ইংরেজ কিশোর আন্তর্জাতিক ফুটবলার, সানচো ২০১৭ সালের ২০১৭ ফিফা আনুর্ধ-১৭ বিশ্বকাপ দলের একজন সদস্য ছিলেন, যেটি সেই আসরটিতে শিরোপা জয় করে।
সানচোর জন্ম, ইংল্যান্ড-এর রাজধানী লন্ডন শহরে, ক্যারিবীয় ত্রিনিদাদ এবং টোবাগো-থেকে আগত পিতা-মাতার পরিবারে।
সানচো, মাত্র সাত বছর বয়সে ইংল্যান্ডের জনপ্রিয় ফুটবল ক্লাব ওয়াটফোর্ড-এ যোগ দেন। ২০১৫ সালের মার্চ মাসে মাত্র ১৪ বছর বয়সে ইপিপিপি-এর আওতায় প্রাথমিকভাবে ৬৬,০০০ পাউন্ডের বেতনের বিনিময়ে সানচো, জনপ্রিয় ইংলিশ ক্লাব ম্যানচেস্টার সিটি-এ চলে আসেন, যদিও টাকার অঙ্কটি বেড়ে ৫ লাখ পাউন্ডে দাড়ায়। সানচো ম্যানচেস্টার সিটি একাডেমীতে প্রতিনিয়নত মুগ্ধ করতে থাকেন এবং তিনি তিনজন খেলোয়াড়দের মধ্যে একজন ছিলেন, যাদের সম্পর্কে ম্যানচেস্টার সিটির সভাপতি খালদুন আল মুবারক বলেছিলেন ২০১৭ সালের মে মাসের মধ্যে খুব দ্রুত তাদেরকে জেষ্ঠ দলে দেখাযাবে। ২০১৭ সালের জুলাই মাসে, নতুন চুক্তির সময় খেলার প্রতিশ্রুতি নিয়ে বিতর্ক সৃষ্টি হওয়ায় সানচোকে প্রাক মৌসুমের সফরত দল থেকে বাদ দদেয়া হয়। পরবর্তীকালে জানানো হয় যে, সানচো ক্লাব থেকে জোর করে চলে যেতে চেয়েছিলো।
২০১৭ সালের ৩১শে আগস্ট, সানচো জার্মান ঘরোয়া লিগ মুন্দেসলিগা-এর জনপ্রিয় ফুটবল ক্লাব বরুশিয়া ডর্টমুন্ড-এ ৮ মিলিয়ন পাউন্ডের মত পারিশ্রমিকের বিনিময়ে যোগ দেন এবং তখনই তাকে দলের প্রথম ১১ জনের মূল দলে সম্প্রতি চলে যাওয়া উসমান দেম্বেলে-এর ৭ নম্বর জার্সিতে যুক্ত করা হয়।
২০২১ সালের ২৩ জুলাই সানচো ৫ বছরের চুক্তিতে আনুষ্ঠানিকভাবে ম্যানচেস্টার ইউনাইটেড ক্লাবে যোগদান করেন। ১৪ আগস্ট ২০২১ সালে ম্যানচেস্টার ইউনাইটেডের হয়ে লিডস ইউনাইটেডের বিপক্ষে সানচোর অভিষেক হয়।
সানচো ইতোমধ্যে ইংল্যান্ডের বিভিন্ন বয়স ভিত্তিক কিশোর জাতীয় দল সমূহে খেলেছেন, যেগুলো অনূর্ধ্ব-১৬, অনূর্ধ্ব-১৭ এবং অনূর্ধ্ব-১৮ পর্যায়ে।
২০১৭ সালের মে মাসে আয়োজিত, ইউরোপিয়ান অনূর্ধ্ব-১৭ চ্যাম্পিয়নশিপ-এর জন্য করা ইংল্যান্ড অনূর্ধ্ব-১৭ দল-এর সাথে যুক্ত ছিলেন, যেটি প্রতিযোগিতার ফাইনালে উঠেছিলো, তিনি তার খেলোয়াড়ী নৈপুন্যের জন্য প্রতিযোগিতাটির সেরা খেলোয়াড় নির্বাচিত হন।
বরুশিয়া ডর্টমুন্ডে, ২০১৮–১৯ মৌসুমে এক চিত্তাকর্ষক শুরুর পরবর্তীকালে, সানচো ২০১৮ সালের ৪ঠা অক্টোবর ইউয়েফা নেশনস কাপ-এর সূচিতে ক্রোয়েশিয়া এবং স্পেন জাতীয় দলের সাথে ম্যাচের জন্য অনুশীলনে প্রথম বারের মত ইংল্যান্ডের জেষ্ঠ দলে ডাক পান।
ক্রিস্টোফার হেসেলটাইন

লেফটেনেন্ট কর্নেল ক্রিস্টোফার হেসেলটাইন, ওবিই (; জন্ম: ২৬ নভেম্বর, ১৮৬৯ - মৃত্যু: ১৩ জুন, ১৯৪৪) লন্ডনের সাউথ কেনসিংটনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সময়কালে ইংল্যান্ডের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর কাউন্টি ক্রিকেটে হ্যাম্পশায়ারের প্রতিনিধিত্ব করেছেন। দলে তিনি মূলতঃ ডানহাতে ফাস্ট বোলিং করতেন। এছাড়াও নিচেরসারিতে ডানহাতে ব্যাটিংয়ে পারদর্শিতা দেখিয়েছেন ক্রিস্টোফার হেসেলটাইন।
এটনে অবস্থানকালে প্রথম একাদশে খেলার সুযোগ পাননি কিংবা কেমব্রিজ বিশ্ববিদ্যালয় থেকে ব্লু লাভ করতে না পারলেও ১৮৯৫ সাল থেকে ১৯০৪ সাল পর্যন্ত হ্যাম্পশায়ারের পক্ষে প্রথম-শ্রেণীর কাউন্টি ক্রিকেট খেলার সুযোগ পেয়েছিলেন। এছাড়াও ১৮৯২ থেকে ১৯১৪ সময়কালে মেরিলেবোন ক্রিকেট ক্লাবে খেলেছেন।
সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ পেয়েছেন। ২ মার্চ, ১৮৯৬ তারিখে টেস্ট ক্রিকেটে অভিষেক ঘটে ক্রিস্টোফার হেসেলটাইনের। ১৮৯৫-৯৬ মৌসুমে লর্ড হকের নেতৃত্বাধীন ইংরেজ দল দক্ষিণ আফ্রিকা সফরে আসলে দুই টেস্টে অংশ নেন তিনি। জোহেন্সবার্গে অনুষ্ঠিত সিরিজের প্রথম টেস্টের দ্বিতীয় ইনিংসে দক্ষিণ আফ্রিকার পাঁচ-উইকেট নিয়ে সবিশেষ কৃতিত্বের দাবীদার হন।
এছাড়াও লর্ড হকের নেতৃত্বে ওয়েস্ট ইন্ডিজ ও ভারত সফরে যান তিনি।
২৭ জুলাই, ১৮৯৮ তারিখে রয়্যাল ফাসিলিয়ার্সের ৭ম মিলিশিয়া ব্যাটালিয়নে মেজর পদে ক্রিস্টোফার হেসেলটাইনকে অধিষ্ঠিত করা হয়। দ্বিতীয় বোর যুদ্ধ শুরু হলে ফেব্রুয়ারি, ১৯০০ সালে লেফটেনেন্ট হিসেবে ইম্পেরিয়াল ইউম্যানরিতে যোগ দেন। একই মাসে দায়িত্ব পালনের উদ্দেশ্যে দক্ষিণ আফ্রিকায় চলে যান। যুদ্ধ শেষ হলে, সেপ্টেম্বর, ১৯০২ সালে আয়ারল্যান্ডের লর্ড লেফটেনেন্ট ডাডলি আর্লের অতিরিক্ত সহায়ক কর্মকর্তারূপে মনোনীত হন। এরপর তাকে প্রথম বিশ্বযুদ্ধ চলাকালে রয়্যাল ফাসিলিয়ার্সে লেফটেনেন্ট কর্নেল পদবীতে উত্তরণ ঘটানো হয়। এ সময়ে দুইবার তিনি প্রাণে বেঁচে যান। এছাড়াও ওবিই পদবীতে ভূষিত হন তিনি।
জীবনের শেষদিকে হ্যাম্পশায়ার কাউন্টি ক্রিকেট ক্লাবের সভাপতির দায়িত্বে ছিলেন। এছাড়াও মেরিলেবোন ক্রিকেট ক্লাবের সদস্য ছিলেন ক্রিস্টোফার হেসেলটাইন। ১৩ জুন, ১৯৪৪ তারিখে হ্যাম্পশায়ারের লিমিংটন এলাকার ওয়ালহ্যাম্পটনে ৭৫ বছর বয়সে ক্রিস্টোফার হেসেলটাইনের দেহাবসান ঘটে।
জোন হ্যাকেট

জোন অ্যান হ্যাকেট (; জন্ম: ১ মার্চ ১৯৩৪ - ৮ অক্টোবর ১৯৮৩) ছিলেন একজন মার্কিন অভিনেত্রী। ১৯৬০-এর দশকে তিনি "দ্য গ্রুপ" (১৯৬৬) চলচ্চিত্রে অভিনয় করে শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন এবং পশ্চিমা ধাঁচের "উইল পেনি" (১৯৬৭) চলচ্চিত্রে শ্রেষ্ঠাংশে অভিনয় করেন। ১৯৮১ সালে "অনলি হোয়েন আই লাফ" চলচ্চিত্রে অভিনয় করে গোল্ডেন গ্লোব পুরস্কার জয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
টেলিভিশনে তিনি ১৯৬২ সালে "বেন কেসি" ধারাবাহিকে অভিনয় করে শ্রেষ্ঠ পার্শ্ব অভিনেত্রী বিভাগে এমি পুরস্কারের মনোনয়ন লাভ করেন এবং ১৯৭৮ সালে তিনি পিবিএস চ্যানেলের মিনি ধারাবাহিক "মোর্নিং বিকামস্‌ ইলেক্ট্রা"-এ ক্রিস্টিন ম্যানন চরিত্রে অভিনয় করেন।
পশতুন কোট জেলা

পশতুন কোট (কোউট) আফগানিস্তানের মায়মনা জেলার দক্ষিণে ফারিয়ব প্রদেশের মধ্যভাগে অবস্থিত একটি জেলা। জেলাটির কেন্দ্রীয় শহর পশতুন কোট মায়মানায় সুবুর্বয় অবস্থিত ()। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭৭,০০০ জন এর মত, যার মধ্যে থেকে ৫% পশতুন, ৩০% তাজিক এবং ৬৫% উজবেক সম্প্রদায়ের লোকজনের বসবাস রয়েছে।
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। পরিসংখ্যান অনুযায়ী মোট ৩১৯টি পরিবার ক্ষতিগ্রস্ত হয়েছির, ৬জন মৃত্যুবরণ করে, ৫১৭ টি প্রাণীর প্রাণহানি হয়, ৩৫০টি বাগান ক্ষতিগ্রস্ত/ ধ্বংসপ্রাপ্ত হয় এবং কাটা কালা, নাদির আবিদ, নওয়া খোশক, চাকাব এ ৫২৪ কৃষি জমি ক্ষতিগ্রস্ত/ধ্বংসগ্রস্থ হয়েছিল।
মির্জা আহমেদ ইস্পাহানি

মির্জা আহমেদ ইস্পাহানি (১৮৯৮–১৯৮৬) একজন বাংলাদেশি ব্যবসায়ী এবং চট্টগ্রাম ভিত্তিক ইস্পাহানি পরিবারের প্রধান ছিলেন। এছাড়াও 
তিনি ওরিয়েন্ট এয়ারওয়েজ-এর প্রতিষ্ঠাতা,পাকিস্তান ইন্টারন্যাশনাল এয়ারলাইন্স (পিআইএ) এর প্রথম চেয়ারম্যান এবং ইস্পাহানি গ্রুপের চেয়ারম্যান ছিলেন। তিনি ছিলেন বাংলাদেশ থেকে প্রথম চা রপ্তানিকারক।
মির্জা আহম্মদ ইস্পাহানি ছিলেন, মির্জা মোহাম্মেদ ইস্পাহানির জৌষ্ঠ পুত্র। তিনি ইয়াঙ্গুন, বার্মায় ১৮৯৮-এ জন্মগ্রহণ করেন। তিনি ভারতের মাদ্রাজের বিদ্যালয়ে পড়ালেখা করেছেন এবং ২০ বছর বয়সে ম্যাট্রিক পাশের পর তিনি তার বাবার ভারতের কলকাতার ব্যবসায় যোগ দেন।
ব্যবসায়ে যোগ দেওয়ার অল্প সময় পরে ইস্পাহানিকে জুনিয়র পার্টনার করা হয়।
১৯২৫ সালের মে মাসে তার বাবা মারা গেলে তিনি অন্য দুই সহযোগী, তার ভাই, মির্জা আবুল হাসান ইস্পাহানি এবং মির্জা মাহমুদ ইস্পাহানি সহ দৃঢ় অংশীদার হয়েছিলেন। ১৯৩৪-এ, এম. এম. ইস্পাহানি এবং অংশীদারত্বটি কলকাতায় সীমিত দায় কোম্পানিতে রূপান্তর হয়েছিল। ওরিয়েন্ট এয়ারওয়েজ মির্জা আহমদ ইস্পাহানী এবং আদমজী হাজী দাঊদ কর্তৃক ২৩ অক্টোবর ১৯৪৬-এ প্রতিষ্ঠিত হয়েছিল। ১৯৪৭-এ কোম্পানিটি চট্টগ্রাম, পূর্ব পাকিস্তানে সরিয়ে আনা হয়। ১৯৬৫ সালে তিনি ঢাকা ইস্পাহানি ইসলামিয়া চক্ষু ইনস্টিটিউট ও হাসপাতাল প্রতিষ্ঠা করেন। ১১ মার্চ ১৯৫৫-এ ওরিয়েন্ট এয়ারওয়েজ পাকিস্তান সরকার প্রস্তাবিত বিমানের সাথে একত্রিত হয়েছিল এবং পাকিস্তান জাতীয় বিমান সংস্থা পাকিস্তান ইন্টারন্যাশনাল এয়ারলাইন্স কর্পোরেশন -এ পরিণত হয়েছিল। কোম্পানিটি পাট, চা, টেক্সটাইল, প্রকৌশল, শিপিং, ম্যাচ এবং প্লাইউডের বহু-মাত্রিক ব্যবসায়িক কার্যক্রমে বিস্তৃত হয়েছিল। তিনি বাংলাদেশ থেকে চা প্রথম রপ্তানিকারক ছিলেন।
চট্টগ্রামের মির্জা আহমেদ ইস্পাহানি উচ্চ বিদ্যালয় এবং ইস্পাহানী পাবলিক স্কুল এন্ড কলেজ, চট্টগ্রাম তার নামে নামকরণ করা হয়। কুমিল্লা সেনানিবাসে অবস্থিত ইস্পাহানী পাবলিক স্কুল ও কলেজও তার নামে নামকরণ করা হয়। তার এক পুত্র ছিল, সাদরি ইস্পাহানি। তার নাতি ছিলেন বেহরুজ ইস্পাহানি।
ডাঃ জহুরুল কামাল সরকারি কলেজ

ডাঃ জহুরুল কামাল সরকারী কলেজ পাবনা জেলার সুজানগর উপজেলার একটি সরকারী কলেজ।
ডাঃ জহুরুল কামাল কলেজটি ১৯৯৪ সালে প্রতিষ্ঠা করা হয়। কলেজটি অনেক প্রতিযোগিতার পর ২০১৮ সালের ৮ই আগস্ট জাতীয়করণ ভুক্ত হয়।
কলেজটি পাবনা-ঢাকা মহাসড়কের পাশেই অবস্থিত। ঢাকা থেকে পাবনা যেতে হাতের বামে এবং পাবনা থেকে ঢাকা যাবার সময় হাতের ডান পাশে পরে কলেজটি।
দুলাই কলেজ বাজার নেমে ২ মিনিট হাটলেই কলেজে যাওয়া যায়।
কলেজটি ১৯৯৪ সাল থেকে ২০১২ সাল পর্যন্ত উচ্চ মাধ্যমিক ও ডিগ্রি কোর্স করিয়ে আসছিল। পরে ২০১৩ সাল থেকে ৬ টি বিষয়ে অনার্স চালু করা হয়।
মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে একাদশ ও দ্বাদশ শ্রেণিতে শিক্ষাদান করা হয়।
জাতীয় বিশ্ববিদ্যালয়ের অধীনে ডিগ্রি ও সম্মান / স্নাতক কোর্সে শিক্ষাদান করা হয়।
অনার্স/স্নাতক কোর্সসমূহঃ
প্রত্যেক বিভাগেই ৬০ টি করে আসন রয়েছে।
এই কলেজে মোট ৫টি ভবন রয়েছে। এদের মধ্যে ১টি চার তলা সমৃদ্ধ, ২টি তিন তলা, ১ টি এক তলা এবং ১টি বিশাল টিনশেড ভবন রয়েছে।
কলেজটিতে একটি সুবিশাল কক্ষে গ্রন্থাগার রয়েছে। সম্মান শ্রেণীর ৬টি বিভাগের জন্য আলাদা আলাদা বই দ্বারা সুসজ্জিত ৪টি আলমারি রয়েছে। রয়েছে এখানেই বসে পড়ার সুযোগ এবং লাইব্রেরী কার্ড এর মাধ্যমে বাইরে নিয়ে বই পড়ার সুযোগ।
কারামকল জেলা

কারামকল (কারামকুল) আফগানিস্তানের আন্দখয় জেলার দক্ষিণে ফারিয়ব প্রদেশের উত্তর অঞ্চলে অবস্থিত একটি জেলা। যার মধ্যে ৫% পশতুন, ৩৫% উজবেক এবং ৬০% তুর্কিমান সম্প্রদায়ের লোকজনের বসবাস। জেলাটির কেন্দ্রীয় শহর কারাম কুল আন্দখয় শহরের নিকটবর্তী অবস্থান করছে।
কায়সার জেলা

কায়সার (কেয়সার) জেলা আফগানিস্তানের ফারিয়ব প্রদেশের দক্ষিণ-পশ্চিম অঞ্চলে অবস্থিত একটি জেলা। ২০০৯ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১২২,৩০০ জন এর মত। যার মধ্যে ৭০% উজবেক (তুর্কি সম্প্রদায়), ১৬% তাজিক, ১০% পশতুন এবং ৪% তুর্কিমান সম্প্রদায়ের লোকজন নিয়ে গঠন করা হয়েছে। জেলাটির কেন্দ্রীয় শহরের নাম হচ্ছে কায়সার (, ১২৭৯ মিটার উচ্চতায় অবস্থান করছে) (কাইসার বাজার), কায়সারের বিশাল মরুভূমির প্রান্তে আলমার বাজারে প্রায় একই রকম বৈশিষ্ট্য বিরাজমান। উনিশ শতকের শেষ দিকে এই বাজারটি তার স্বতন্ত্র নাম লাভ করে।
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। বন্যা পরবর্তী পরিসংখ্যান অনুযায়ী; ২০ টি পরিবারের ক্ষতিগ্রস্ত হয়, ৭জন মৃত্যুবরণ করে, ৭০ টি প্রাণীর প্রাণহানি হয়, ১০০০ টি বাগান ক্ষতিগ্রস্ত হয় এবং ১০০০ ফলনশীল কৃষি জমি ব্যাপকভাবে ক্ষতিগ্রস্ত হয়।
সুয্যে লিনাক্স

সুয্যে লিনাক্স () একটি ইউনিক্স-সদৃশ লিনাক্স কার্নেল-ভিত্তিক কম্পিউটার অপারেটিং সিস্টেম। ওপেন সোর্স প্রকল্প থেকে আগত সিস্টেম ও এপ্লিকেশন সফটওয়্যারসহ এটি বিতরণ করা হয়। সুয্যে লিনাক্সের মূল জার্মানীতে, এটি “সফটওয়্যার এবং সিস্টেম ডেভেলপমেন্ট”-এর জার্মান প্রতিশব্দের সংক্ষিপ্ত রূপ। জার্মানে শেকড় হলেও, এর উন্নয়ন হয়েছে ইউরোপে। প্রথম সংস্করণটি বেরোই ১৯৯৪ সালে। এটি সবচেয়ে পুরোনো বহাল বাণিজ্যিক ডিস্ট্রিবিউশন। ইয়াস্ট কনফিগারেশন টুলের জন্যে এটি সমাধিক পরিচিত।
নোভেল সুয্যে ও তাদের ট্রেডমার্ক ২০০৩ সালে কিনে নেয়। ওপেন ইনভেনশন নেটওয়ার্কের অন্যতম প্রতিষ্ঠাতা সদস্য নোভেল ভাবলো, তাদের উন্নয়ন প্রক্রিয়ার একটি গুরুত্বপূর্ণ অংশ হবে কম্যুনিটি, যার জন্যে তারা ওপেনসুয্যে প্রকল্পের শুরু করে। ৫০০ এরও অধিক ডেভেলপারকে নোভেল ২০০৪ সালে সুয্যের জন্যে নিয়োগ দেয়। এপ্রিল ২৭, ২০১১ সালে দ্য এটাচমেন্ট গ্রুপ নোভেল কিনে নেয়, যা সুয্যেকে একটি স্বাধীন ব্যবসায়িক ইউনিটে রূপান্তর করে। পরবর্তীতে, অক্টোবর ২০১৪তে, পুরো এটাচমেন্ট গ্রুপউ মাইক্রো ফোকাস ইন্টারনেশনাল ক্রয় করে। একটি স্বাধীন ব্যবসায় বিভাগ হিসেবে সুয্যে চলতে থাকলো। জুলাই ২, ২০১৮ সালে, ঘোষণা দেয়া হয় যে, মাইক্রো ফোকাস, সুয্যে ব্লিজ ১৮-৬৭৯ জিএমবিএইচের কাছে বিক্রি করে দিবে। 
১৯৯২ সালে গঠিত হওয়া গিসেলশেপ ফার সফটওয়্যার অ্যান্ড এন্দউইকলাং-এর মূল উদ্দেশ্য ছিলো সফটওয়্যার ডেভেলপ করা ও ইউনিক্স গোষ্ঠির পরামর্শক হিসেবে থাকা। গ্রুপটি পরে, লিনাক্স বিতরণের সিদ্ধান্ত নিলো। সুয্যে নামটি বাছাই করা হলো।
গেকো নামের একপ্রজাতির গিরগিটি এখন এটার দাপ্তরিক লোগো ও মাস্কট।
দুটো ব্র‍্যান্ডের অধীনের সুয্যে লিনাক্স রয়েছে, ওপেনসুয্যে এবং সুয্যে লিনাক্স এন্টারপ্রাইজ। ওপেনসুয্যে ফ্রি ও সম্প্রদায়-ভিত্তিক ডিস্ট্রিবিউশন, যার চালক ওপেনসুয্যে প্রকল্প। এটায় কিছু অত্যাধুনিক ব্লিডিং এজ লিনাক্স প্রযুক্তি রয়েছে এবং হোম ব্যবহারকারীদের লক্ষ্য করেই এর নির্মাণ। সুয্যে লিনাক্স এন্টারপ্রাইজ হলো প্রধান এন্টারপ্রাইজগুলোকে লক্ষ্য করে নির্মিত সুয্যের পরীক্ষিত ও সনদপ্রাপ্ত ওপেন সোর্স সমাধান।
কুরঘান জেলা

কুরঘান আফগানিস্তানের ফারিয়ব প্রদেশের একটি জেলা। এটি আন্দখল জেলার পশ্চিম অংশ হিসেবে ২০০৫ সালে গঠন করা হয়েছিল। জেলাটির কেন্দ্রীয় শহর কোরানঘন আন্দখয় এর খুব কাছাকাছি অবস্থান করছে, যেটি ৩১৭ মিটার উচ্চতায় অবস্থিত।
জেলাটির অবস্থান বলতে গেলে এবং এখানে মোট ১৩টি গ্রাম রয়েছে। ২০০৩ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭,১১৬ জন এর মত।
১৯৭৪ রমনা হত্যাকাণ্ড

১৯৭৪ রমনা গণহত্যা জাতীয় সমাজতান্ত্রিক দল-জাসদের সমর্থকদের উপর ১৯৭৪ সালের ১৭ই মার্চ পরিচালিত একটি গণহত্যা। সেদিন জাসদের আন্দোলনকারী কর্মীরা ঢাকার রমনা এলাকায় অবস্থিত স্বরাষ্ট্রমন্ত্রী মুহাম্মদ মনসুর আলীর বাসভবন ঘেরাও করলে জাতীয় রক্ষীবাহিনীর সদস্যরা তাদের ওপরে গুলিবর্ষণ করে, যার ফলে ব্যাপক হতাহতের ঘটনা ঘটে। এই হত্যাকাণ্ডের ঘটনায় অন্তত ৫০ জন নিহত হয়।
১৯৭১ সালে মুক্তিযুদ্ধের মাধ্যমে বাংলাদেশ স্বাধীনতা লাভ করে এবং নব্য স্বাধীনতা দেশ কীভাবে পরিচালিত হবে তা নিয়ে একটি মতাদর্শগত দ্বন্দের সূত্রপাত হয়। তৎকালীন আওয়ামী লীগ নেত্রীবৃন্দ গণতন্ত্রকে প্রথম পছন্দ হিসেবে বিবেচনা করলেও আ স ম আবদুর রব এবং শাহজাহান সিরাজের নেতৃত্বাধীন আওয়ামী লীগের ছাত্রসংগঠন বাংলাদেশ ছাত্রলীগ তার বিরোধিতা করে। ছাত্রলীগের এই অংশটি মূলত সাবেক সাধারণ সম্পাদক সিরাজুল ইসলাম খানের অনুসারী ছিল। তারা পরবর্তীতে আওয়ামী লীগ বিরোধী একটি রাজনৈতিক দল গঠন করেন, যার লক্ষ্য ছিল সমাজতন্ত্রের একটি ধারা প্রতিষ্ঠা করা, যেটিকে তারা বৈজ্ঞানিক সমাজতন্ত্র হিসেবে অভিহিত করতেন।
জাতীয় সমাজতান্ত্রিক দল গঠনের পরপরই জাসদ নেতাকর্মীরা শেখ মুজিবুর রহমানের জাতীয় রক্ষীবাহিনীর বিরুদ্ধে আন্দোলন শুরু করে। সেসময়ে জাতীয় রক্ষীবাহিনীর সদস্যরা বিরোধী রাজনীতিবিদদের বাড়িতে হামলা, লুণ্ঠন, নির্যাতন, হত্যা, বিরোধী মতাদর্শীদের গুম করা সহ বহু বেআইনি কাজে যুক্ত থাকার ব্যাপারে অভিযুক্ত ছিলেন।
দুর্নীতি, ত্রাণ সামগ্রীর অপব্যবহার, বিপণনকারীদের দ্বারা প্রয়োজনীয় পণ্য মজুদ এবং ভারতে খাদ্যশস্য চোরাচালানের কারণে ১৯৭৪ সালের প্রথম দিকে মুদ্রাস্ফীতি হয়েছিল। উপরন্তু, জাতীয় রক্ষী বাহিনী এই প্রতিবাদের বিরুদ্ধে কঠোর ভাবে নেমে আসে। জাসদ ২৯ দফা উপস্থাপন করে এবং ১৯৭৪ সালের ১০ ফেব্রুয়ারি ত্রাণ সামগ্রী ও খাদ্যশস্য বিতরণের সঙ্গে সম্পৃক্ত সরকারি স্থাপনাগুলো কে ঘিরে ফেলার ঘোষণা দেয়। বিবৃতিতে বলা হয়,
ঘোষণাপত্রে আওয়ামী লীগ সরকারকে প্রয়োজনীয় ব্যবস্থা নিতে বা ১৭ মার্চ ভয়াবহ পরিণতি মোকাবেলার জন্য প্রায় এক মাস সময় দেওয়া হয়।
গত ১৭ মার্চ আল্টিমেটামের সময়সীমা নির্ধারণে জাসদের ডাকা জনসভা ডাকায় রাজধানী ও এর আশপাশের এলাকার জাসদের সমর্থক ও ক্ষুব্ধ জনতা জড়ো হতে শুরু করে। তারা সরকার বিরোধী লিফলেটও বিতরণ করে।
মিছিলটি সূর্যাস্তের আগেই শেষ হওয়ার কথা ছিল এবং পরে স্বরাষ্ট্রমন্ত্রী মনসুর আলীর বাসভবনের দিকে যাত্রা করে কিছু ক্ষনের জন্য বাড়িটি ঘিরে রাখার পরে একটি স্মারকলিপি জমা দেওয়ার কথা ছিল।
কিন্তু সভা শুরু হওয়ার পর আ স ম আবদুর রব, মোহাম্মদ আবদুল জলিলসহ অন্যান্য নেতৃবৃন্দের বক্তব্যে তা উত্তেজিত হতে শুরু করে। সভা শেষ হওয়ার পর রমনা এলাকার মিন্টো রোডের দিকে মিছিল শুরু করে জনতা, যেখানে স্বরাষ্ট্রমন্ত্রীর বাসভবন অবস্থিত। বাসভবনের গেটে পৌঁছানোর পর জনতা বাড়িটি ঘিরে ফেলে। উত্তেজিত একদল লোক গেট পুড়িয়ে দেওয়ার চেষ্টা করে।
সমাবেশটি ছত্রভঙ্গ করতে এবং অবরোধ বানচাল করতে পুলিশ জনতাকে অভিযুক্ত করে এবং পুলিশ এবং জাসদের লোকদের মধ্যে সংঘর্ষ শুরু হয়। জনতার ওপর কাঁদানে গ্যাসের শেল ছুড়তে শুরু করলে জাসদের লোকজন পুলিশকে লক্ষ্য করে ইটপাটকেল ছুড়তে শুরু করে। কয়েক মিনিটের মধ্যে এলাকাটি রণক্ষেত্রে পরিণত হয় এবং জাতীয় রক্ষী বাহিনীকে ডাকা হয়।
শিরিন তাগাব জেলা

শিরিন তাকাব (এর অর্থ হল উজবেক ভাষায়: "মিস্টি পানি", এছাড়াও পরিচিত কোহ-ই-সাইয়েদ) আফগানিস্তানের ফারিয়ব প্রদেশের একটি জেলা। ২০০৪ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৬৫,৮০০ জন এর মত। যার মধ্যে থেকে ১০% পশতুন, ১০% তাজিক এবং ৮০% উজবেক সম্প্রদায়ের লোকজনের বসতি ছিল।